PROJECTE CURRICULAR

I

PROGRAMACIÓ D’AULA

**FOL 360˚**

Formació i orientació laboral

**Índex**

[1. INTRODUCCIÓ. Sistema de Formació Professional](#_Toc46486736) 4

[1.1. Estructura del Sistema de la Formació Professional](#_Toc46486737) 4

[1.2. Oferta de formació professional 5](#_Toc46486738)

1.3. Grau D. Cicles formatius de formació professional 6

1.4. Justificació del mòdul de Formació i orientació laboral 8

1.5. Tècnic bàsic en prevenció de riscos laborals 10

[2. OBJECTIUS, RESULTATS D’APRENENTATGE I CRITERIS D’AVALUACIÓ DEL MÒDUL 11](#_Toc46486739)

[2.1. Objectius 11](#_Toc46486740)

[2.2. Resultats d’aprenentatge i criteris d’avaluació 12](#_Toc46486741)

[2.3. Durada del mòdul 16](#_Toc46486742)

[3. CONTINGUTS BÀSICS 17](#_Toc46486743)

[4. ORIENTACIONS PEDAGÒGIQUES 18](#_Toc46486744)

[5. MATERIALS I RECURSOS DIDÀCTICS 22](#_Toc46486745)

[6. PROGRAMACIÓ I TEMPORALITZACIÓ DE LES UNITATS 23](#_Toc46486746)

[7. TRANSVERSALS 24](#_Toc46486747)

[8. AVALUACIÓ GENERAL 27](#_Toc46486748)

[8.1. El procés d’avaluació 27](#_Toc46486749)

[8.2. Instruments d’avaluació 29](#_Toc46486750)

[9. UNITATS DE TREBALL 31](#_Toc46486751)

[UNITAT DE TREBALL 1. Projecte professional i cerca de feina 31](#_Toc46486752)

[UNITAT DE TREBALL 2. La relació laboral 34](#_Toc46486753)

[UNITAT DE TREBALL 3. El contracte de treball 37](#_Toc46486754)

[UNITAT DE TREBALL 4. El salari i la Seguretat Social 40](#_Toc46486755)

[UNITAT DE TREBALL 5. Modificació, suspensió i extinció del contracte de treball 43](#_Toc46486756)

[UNITAT DE TREBALL 6. La representació dels treballadors. Conflicte i treball en equip 46](#_Toc46486757)

[UNITAT DE TREBALL 7. Seguretat i salut en el treball 49](#_Toc46486758)

[UNITAT DE TREBALL 8. Prevenció de riscos laborals 52](#_Toc46486759)

[UNITAT DE TREBALL 9. L’organització de la prevenció i l’actuació en casos d’emergència 55](#_Toc46486760)

# 9. UNITATS DE TREBALL

El llibre ***Formació i orientació laboral* 360˚** s’estructura en les unitats següents:

### UNITAT DE TREBALL 1. Projecte professional i cerca de feina

**OBJECTIUS**

En acabar aquesta unitat, l’alumnat ha de ser capaç de:

* Aprofundir en el coneixement de les capacitats, aptituds i interessos personals.
* Analitzar el potencial professional propi i establir un pla d'acció per millorar-lo.
* Identificar les diferents opcions academicoprofessionals que hi ha després d'acabar un cicle formatiu.
* Valorar la importància de continuar formant-se al llarg de tota la vida, com a factor clau per a l'ocupabilitat i l'adaptació a les exigències del procés productiu.
* Tenir en compte la possibilitat de treballar per compte propi.
* Identificar les opcions d'ocupació pública en el seu sector professional.
* Conèixer les principals fonts d'ocupació i empreses del seu sector professional.
* Aprendre a manejar les xarxes socials útils per a la cerca de feina.
* Elaborar un *curriculum vitae* i redactar cartes de presentació.
* Distingir els diferents tipus de proves i tests psicotècnics.
* Manejar-se de manera adequada en una dinàmica de grup i en les entrevistes de feina.
* Conèixer la forma de cercar feina a Europa i les eines que el poden ajudar, com la xarxa Eures, el Marc europeu comú de referència per a les llengües i els cinc documents Europass.

|  |  |  |  |
| --- | --- | --- | --- |
| **Unitat de treball 1: Projecte professional i cerca de feina** | | **Temporalització: 6 hores** | |
| **Contingut** | **Criteris d’avaluació** | **Resultats d'aprenentatge**  **Competències** | **Instruments d’avaluació**  **Criteris de qualificació** |
| 1. El projecte professional. 2. Itineraris formatius.    1. La formació professional.    2. El batxillerat. 3. Opcions professionals. 4. Cerca de feina.   4.1. El CV i la carta de presentació  4.1.1. Models i apartats del CV.  4.1.2. Model i estructura de la carta de presentació.  4.1.3. Proves i dinàmiques de grup.  4.1.4. Proves i tests.  4.1.5. Dinàmiques de grup.  4.2. L'entrevista de feina.  4.2.1. Consells per a superar amb èxit una entrevista de selecció.  4.2.2. Preguntes més freqüents i suggeriments de respostes.   1. Treballar a Europa.    1. Europass. | 1. S'han identificat i s’han avaluat les capacitats, aptituds, actituds i els coneixements propis, de forma responsable. 2. S'han definit els interessos i les motivacions personals. 3. S'ha realitzat la valoració de la personalitat, aspiracions, actituds i formació pròpia per a la presa de decisions. 4. S'han determinat les actituds i aptituds requerides per a l'activitat professional relacionada amb el perfil del títol. 5. S'han analitzat les diferents opcions professionals. 6. S'han identificat l'oferta formativa i la demanda laboral referides als seus interessos, així com els possibles itineraris que cal seguir. 7. S'han previst les alternatives d'autoocupació i de feina en el sector públic en el seu sector professional. 8. S'ha elaborat correctament un *curriculum vitae* i una carta de presentació. 9. S'ha preparat adequadament una entrevista de feina; demostra que coneix les preguntes més freqüents i sap donar respostes adequades i adaptades a les seves característiques personals. 10. S'ha confeccionat un itinerari formativoprofessional propi. 11. S'ha valorat la importància de la formació permanent com a factor clau per a l'ocupabilitat i l'adaptació a les exigències del procés productiu. 12. S'ha desenvolupat un pla d'acció professional real i adequat a la persona. 13. S'ha realitzat el procés de presa de decisions correctament. | **Resultats d'aprenentatge:**  Selecciona oportunitats d'ocupació, i identifica les diferents possibilitats d'inserció i les alternatives d'aprenentatge al llarg de la vida.  **Competències:**  **1.** Autonomia en la realització de les activitats i pràctiques professionals.  **2.** Anàlisi real i sincera del potencial professional.  **3.** Responsabilitat en el compliment de les tasques encomanades.  **4.** Treball en equip.  **5.** Resolució correcta de les activitats proposades. | 1. Observació directa de l'alumne/a: motivació, interès, actituds, comportament, assistència, etc. 2. Participació a classe: intervencions sobre activitats, dinàmiques de grup i pràctiques proposades, per valorar-ne la dedicació, sinceritat i l’interès. 3. Realització d'activitats individuals i en grup (**Pt1** *Avaluo el meu aprenentatge* i**Pt2** *Repte professional* es poden fer de forma individual o en grup). 4. Elaboració d'exercicis pràctics, de forma individual o en grup, segons l’elecció (**Pt3** *Activitats unitat* i el test d'avaluació). 5. Presentació per escrit del *repte professional,* al final de la unitat.   A aquesta Unitat se li dona una ponderació d'un 12 % sobre el contingut total del mòdul professional. |
| **Metodologia** | | | |
| El plantejament de la Unitat 1 s'iniciarà amb una avaluació inicial o diagnòstica amb la finalitat d'obtenir un coneixement real dels coneixements i característiques dels alumnes. L'apartat *Tasques* pot servir per realitzar aquest diagnòstic inicial, les preguntes que planteja ajuden a treure a la llum els coneixements previs i a crear inquietuds i interessos.  A continuació, el professor/a introduirà els diferents conceptes que cal desenvolupar. Posteriorment es proposaran diferents activitats que seran resoltes pels/per les alumnes a fi d'aplicar-hi els coneixements adquirits. Al llarg de tota la unitat, es van proposant un conjunt d'activitats que serveixen per comprendre millor els continguts que s'estan treballant i perquè l'alumne practiqui les diferents tècniques existents per a la consecució d'una feina. Algunes d'aquestes activitats es realitzen individualment i d’altres en equip per fomentar una de les competències bàsiques que més es demanen en el mercat laboral: el treball en equip. Aquestes activitats persegueixen un model constructivista.  Al llarg de la unitat es potenciarà la intervenció oral dels alumnes ja que la unitat permet relacionar els coneixements previs dels alumnes amb els que es pretén que adquireixin. Seria profitosa la realització de debats i la pràctica de dinàmiques de grup i entrevistes de selecció de personal. D'aquesta manera, es potenciaran la comunicació i el treball en equip, l'educació no sexista i tolerant amb altres cultures, l'educació per a la convivència i l'ús de la llengua anglesa. | | | |
| **Recursos TIC** | | | |
| **Enllaços per ampliar continguts:**   * Portal del Ministeri d'Educació: https://www.educacionyfp.gob.es/portada.html * Portal d’FP del Ministeri d'Educació: [www.todofp.es/todofp](http://www.todofp.es/todofp) * PLOTEUS. Estudis a Europa: [www.ec.europa.eu/ploteus](http://www.ec.europa.eu/ploteus) * Euroguidance. Programes per estudiar en un altre país de la Unió Europea: [www.euroguidance.eu](http://www.euroguidance.eu) * NARIC. Reconeixement, convalidació i homologació de títols en altres països: [www.enic-naric.net](http://www.enic-naric.net) * Programa Erasmus. FCT a Europa: [www.sepie.es](http://www.sepie.es) * Cerca d'ocupació pública: [www.boe.es](http://www.boe.es) i 060 [www.060.es](http://www.060.es) * Cerca d'ocupació: [www.infojobs.net](http://www.infojobs.net); [www.trabajos.com](http://www.trabajos.com);[www.infoempleo.com](http://www.infoempleo.com); [www.canaltrabajo.com](http://www.canaltrabajo.com); [www.monster.es](http://www.monster.es/); [www.trabajo.org](http://www.trabajo.org); [acciontrabajo.com](http://acciontrabajo.com); [www.oficinaempleo.com](http://www.oficinaempleo.com); [www.xing.com](http://www.xing.com); [www.computrabajo.es](http://www.computrabajo.es); [www.quieroempleo.com](http://www.quieroempleo.com); [www.trabajojusto.com](http://www.trabajojusto.com); * Simuladors d'entrevistes de feina: [www.todofp.es/orientacion-profesional/busca-empleo-entrenate/entrevista-trabajo.html](http://www.todofp.es/orientacion-profesional/busca-empleo-entrenate/entrevista-trabajo.html); Gijón Orienta: <http://orientacion.gijon.es/GijonOrienta/simulador0.asp> * Xarxa Eures: [www.ec.europa.eu/eures](http://www.ec.europa.eu/eures) * Europass: [www.europass.cedefop.europa.eu/es](http://www.europass.cedefop.europa.eu/es)   **Vídeos YouTube:**   * Entrevistes de feina. Ministeri d'Educació: [www.youtube.com/playlist?list=PLB1ADD71B18AA9A8B](https://www.youtube.com/playlist?list=PLB1ADD71B18AA9A8B) * Vocació: Escena de *Billy Elliot*: ¿Qué sientes cuando bailas?: [www.youtube.com/watch?v=bp\_WMFPRswE](http://www.youtube.com/watch?v=bp_WMFPRswE) | | | |